L’Ajuntament de Sagunt inicia els últims cinc itineraris formatius dirigit a 75 jóvens aturats
13 de setembre 2018

![](/media/ghmkxolw/75img_5498_cuerpo.jpg)  

  

L'Ajuntament de Sagunt ha iniciat esta setmana els cinc últims itineraris formatius del projecte Programa Operatiu Ocupació Saguntum (POEJ Saguntum) dirigits a 75 jóvens en situació de desocupació menors de 30 anys i inscrits en el Sistema Nacional de Garantia Juvenil.

  

Els itineraris formatius s'emmarquen en les especialitats d'Activitats Auxiliars de Magatzem, de 285 hores vinculat a l'obtenció de Certificat de Professionalitat, i Caixa i Reposició en Comerç, de 245 hores, i tindran una durada aproximada de 3 mesos. Durant este temps, l'alumnat participant adquirix coneixements teòric–pràctics específics de cada especialitat que complementen amb pràctiques en empreses, així com amb aprenentatge d'idiomes, igualtat entre dones i homes i noves tecnologies de la informació i la comunicació. Així mateix, en finalitzar l'acció formativa s'impartix un Mòdul d'Orientació Laboral perquè adquirisquen les tècniques en cerca d'ocupació i habilitats per a afrontar amb èxit processos de selecció en empreses.

  

El Projecte Programa Operativa Ocupació Juvenil Saguntum, promogut per l'Ajuntament de Sagunt, és finançat en un 91,89% pel Fondo Social Europeu i per un 8,11% pel consistori, i té l'objectiu de facilitar la integració sostenible dels joves aturats menors de 30 anys en el mercat laboral a través d'accions de formació ocupacional i d'orientació laboral, i prioritza la participació de joves en situació de desocupació de llarga durada i joves amb el risc d'exclusió social.

  

El projecte va iniciar les seues activitats formatives a principis de 2018, amb l'objectiu de formar a 180 joves a través de la realització de 12 itineraris formatius, dels quals ja han finalitzat 5 cursos i estan desenvolupant-se actualment altres 7 accions formatives.

  

El regidor de Promoció Econòmica, Miguel Chover, ha volgut destacar que “**s'ha mostrat molt interés a participar en estes accions formatives i s'han obtingut a curt termini molt bons resultats quant a contractacions dels qui van finalitzar els cinc primers itineraris formatius durant el primer semestre i, a més, s'ha aconseguit millorar la seua motivació cap a la formació i hi ha part de l'alumnat que ha volgut tornar al sistema educatiu per a seguir la seua formació reglada, compaginant-se a més amb un treball a temps parcial**”.

  

Així mateix, Miguel Chover ha volgut ressaltar “**la satisfacció addicional que suposa l'alta participació de xiques en l'especialitat d'Activitats Auxiliars de Magatzem, donada la seua consideració d'activitat altament masculinitzada; amb esta formació s'aprofundix en la ruptura d'este tipus de prejudicis socials**”, així com “**l'atenció integral que es proporciona a tota la joventut participant: es fa un seguiment individualitzat durant i després de finalitzar les accions formatives de manera que coneguen ben els passos a donar en el seu procés personal de cerca d'ocupació i millora d'habilitats i competències laborals. En suma, millorar la seua preparació i qualificació per a participar de manera activa en el món del treball**”.

![](/media/0gmletai/75imagen-inicio_cuerpo.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-inicia-els-ultims-cinc-itineraris-formatius-dirigit-a-75-jovens-aturats/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-inicia-els-ultims-cinc-itineraris-formatius-dirigit-a-75-jovens-aturats/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-inicia-els-ultims-cinc-itineraris-formatius-dirigit-a-75-jovens-aturats/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-inicia-els-ultims-cinc-itineraris-formatius-dirigit-a-75-jovens-aturats/)